

***«Чиркейский многопрофильный лицей имени А. Омарова»***

**«Лучшая разработка занятия**

**с одаренными детьми»**

***по родной (аварской) литературе:***

***«Ум побеждает силу»***

***по басне Г. Цадасы «Слон и муравей».***

***Подготовила: учитель***

***родного языка и литературы***

*Гаджиева Загидат Абдулаевна.*

**Дарсил тема:*****Ц1адаса Х1амзатил***

***«Пилги ц1унц1раги».***

**Дарсил *мурад****: Ц1адаса Х1амзатил баснябазулгун*

*лъай-хъвай гьаби;*

*пасих1го ц1али цебет1езаби;*

*квешал г1амалаздехун*

*рокьукълъи бижизаби;*

**Дарсил *алат****: баснябазул суратал, Ц1адаса Х1амзатил*

*сурат ва баснябазул т1ахьал, ИКТ.*

***Дарсил ин:***

*.****Дарсиде х1адурлъи.***

***Рет1унеб рат1лидаса дур***

***Т1абиг1ат берцин бук1а,***

***Бицунеб раг1иялдаса***

***Гьабулеб жо лъик1аб бук!а.***

***Цо саг1аталъ мац1ихъанас***

***Моц1ил питна т1аде ц1ала,***

***Гьит1инаб цо раг1уда т1ад***

***К1удиял рагъал рижуна.***

***Г1акълу буго г1адамасул***

***Г1аданлъи жинда бараб,***

***Бит1арабги т1екъабги***

***Жанисан бихьулеб мат1у.***

***Рук1а-рахъиналда жанив***

***К!вap гьабичого вук!унге,***

***Гьабизе лъани-квасги гьеб***

***Кваназе лъани- нахги гьеб.***

***2.Цебе малъараб материал такрар гьаби.***

*-Жакъа нилъеца Ц1адаса Х1амзатил творчество рак1алде щвезабила.*

*-Щиб нужеда лъалеб цере дарсаздасан гьесул х1акъалъулъ?*

*(лъималазул жавабал)*

*-Ц1адоса Х1амзатил асаразул аслияб пикру щиб бугеб?*

*(бечелъиялде, бец1льиялде данде, квешаб г1амалалде данде ч1олаан).*

*-Ч1ах1иязул адаб ц1унизе, дунялалда бит1ун хьвадизе щиб*

*асаралъ мальулеб бугеб?*

*(«Г1умруялъул дарсал»),*

*-Лъида лъалеб гьеб кеч1алдаса цониги бут1а бицине?*

*(Ц1алдохъабазда кеч1 бицинабила).*

*-Цоги кинал куч1дул нужеда лъалел?*

*-Г1адамазул мекъал г1амалал сурун рихьизарун, Ц1адаса Х1амзатица х1алт1изарулаан х1айваназул образал.*

*-Кинаб кеч1алда батараб нужеда мекъаб г1амал какун?*

*(Нижеца цебесеб дарсида ц1алараб «Чоде бет1ергьанас*

*хъвараб**кеч1алда»).*

*(Рахас гьабун цо-цо куплет ц1алила).*

*-Чол мекъал г1амалал сунца рижизарураллъун*

*нужеда рихьулел?*

*(Г1арцуца) -т1ахьидаса батизе.*

*-Цебе маг1аруласул г1умруялда жаниб чоца кинаб бак1*

кколеб бук1араб?

*-Берцинаб гьалмагълъиялъеги гьуинаб вацльиялъеги*

*суризе кканани щиб г1илла бук1араб?*

*-Щибха, лъимал, сабаблъун ккараб чол г1амал хвезеги, гьудул-гьалмагълъи барщизеги?*

*-Сундуего сабаблъун ккана г1арац.*

*Ц1адаса Х1амзат г1емер данде ч1олаан хъант1арал, къарумал, бечедал чаг1азде.*

*Г1арац г1емерлъунилан г1амал к1одолъизе, ч1ух1даризе бегьуларо. Жакъа бугониги, метер лъуг1изе бегъула г1арац, гьудулзабиги г1агарал чаг1иги хут1ула кидаго. Т1оцере гьел ц1унизе ккола.*

***3****.* ***Ц1адаса Х1амзатил пьеса.***

*Куч1дул гурелги, Ц1. Х1амзатица хъвана г1емерал пьесабиги. «Айдемир ва Умайгьанат», «Балагьальул гъамас», «Хьитазул устар», «К!одоласул ригьин»,«Мирза ва Роза».*

*Гьесул пьесаби артистаз театралда х1ана. Артистазухъ*

*г1адин бажарич1ониги, нильецаги х1ала «Айдемир ва Умайгьанат» абураб пьесаялдаса цо гьит1инабго бутla.*

*Нужеда гьоркьорги ратизе бегьулеллъи рук1инесел*

*артистал.*

***«Айдемир ва Умайгьанат»***

**4.Ц1ияб даре баян гьаби.**

*а) Цебераг1и.*

*-Жалго куч1дул гурониги г1емерал баснябиги хьван руго*

*Ц1адаса х1амзатица.*

*-Сунда абулеб басняйин?*

*(Басня ккола сатирияб маг1наялдалъун коч1одалъун яги*

*хабарияб формаялда хъвараб гьит1инабго acap, жиндир мурадлъунги, квешаб какун, инсан цо кинаб бугониги лъик1аб г1умруялде кант1изави кколеб.)*

*-Ц1адаса Х1амзатил кинал басняби нужеда лъалел?*

***б) Х1ай.***

*-Гьанже нилъеца гьабила х1ай. Дица ц1алила*

*басняялъул цо бут1а. Нужеца абе кинаб*

*басняялдаса гьебали.*

*1. Гьанже, хиялазул хурзалги рекьун,*

*Хъошнив гьунарого гьундухъ сверула.*

*Гьагал анищазул щобазде вахун,*

*Щолеб боц1ияльул х1исаб гьабула.*

*(Вехьасул хьул. Слайд-2.)*

*2. Жиндир хъулухъ гуреб иш*

*Бот1роде босарасе,*

*Мисалалье гьеб раг!и*

*Г1унги т1асан борч1ула.*

*(Маймалакги ц1улал устарги. Слайд-3.)*

*-Кинал героял ругел гьеб басняялда?*

*З. Дида гьалъул г1адинаб,*

*Гьагаб бикьи бихьич1ин,*

*Дур пикру бице,-абун,*

*Царадехун к1алъала.*

*(Царал бикьи.Слайд-4.)*

*4. Гъалбац1алде хьул лъураб Г1анк1льун бук1инч1ого мун, Г1анк1ал жинца хьихьулеб Гъалбац1лъун бук1айилан. (Церги т1инч1ги. Слайд-5.)*

*-Жакъа нилъеца ц1алила Ц1адаса Х1амзатил «Пилги ц1унц1раги» абураб басня.*

*Хадуб хал кквела щиб гьес*

*нилъеда малъулеб бугеяли.*

**в) Словарияб х1алт1и.**

*Гьищт1ана- свистнуть*

*Лолен- ц1ан бит1ун (Слайд-6.)*

***г) Муг1алимасул ц1али.***

*(Мульт. биччала, ИКТ-слайд-7.)*

***д)* Лъималазул ц1али.**

*(Гьаракь биччан ц1али).*

***5. Дарс щула гьаби.***

*-Суалал ва т1адкъаял.*

*-Инсанасулъ рижулел кинал г1унгут1аби поэтас гьанир какулел ругел?*

*-Кинха гьит1инаб ц1унц1раялда к1удияб пил къезобизе к1вараб?*

*-Ц1уц1радул сипат кинал раг1абаз цебе ч1езабулеб?*

*-Тексталда гьел раг1аби ралагье.*

*-Ц1унц1раялъ гьалаг гьабураб пилальул куц-мухъ кин нильеда цебе ч1езабулеб басняялъ?*

*-Басняялъ инсан сунде кант1изавулев вугеб?*

*-Лъида лъалеб маг1арулазул гьелде банде кколеб кици?*

*«Бергьарасул къуваталдаса къурасул г1акълу бергьуна».*

*( слайд-8.)*

*-Дие бокьилаан гьеб кици нужер г1умрудул дарслъун бук1ине.*

*Нужеда рак1алда ч1а: г1акьлу кибго бергьуна. Г1акъилав чиясул кибго къимат бук1уна, гьев*

*киназго к1одо гьавула. Къуват бит1ун х1алт1изабич1они, гьев чи сурула, пилго г1адинан.*

*Щадаса Х1амзатица х1айваназул х1акъалъулъ хъваниги, г1адамазул г1амал-хасият бихьизабулеб буго нильеда.*

***6.Дарсил х1асил гьаби.***

*-Жакъа гьаб дарсидаса нужее щиб пайда щвараб? -Щиб нужеда бич1ч1араб?*

*Ругищ нужеда гьоркьор пилальул г1амал бугел? -Яги чол г1амал бугел? (Гьел г1амалал нужеца те!)*

***7.Рокъобе х1алт1и.***

*-Басня пасих1го ц1ализе лъазабе ва Ц1.Х1амзатил х1акъалъуль реферат х1адуре. (Слайд-9)*